FEBRUARI 2020
Jika ibu awak ada di sini,
awak nak beri mesej apa kepada dia?
- Seperti, "Jika mak dengar," atau… - Ya.
Bayangkan kamera itu ibu awak.
Jika mak menonton ini,
mak patut tahu, walau apa pun yang berlaku,
kami akan sentiasa menyokong mak.
Apa yang awak nak ibu awak buat?
Entahlah. Ia…
Rasa sangat sukar selepas…
Tujuh tahun?
Entahlah.
Awak rasa mak akan kenal kita?
Kita akan cam dia?
Jika mak dengar sekarang,
tak kisahlah apa yang kami dah lalui.
Kami masih sayangkan mak dan kami nak mak kembali.
Apa yang sukarnya ialah, ia sedang berlaku,
dan ia pernah berlaku sebelum ini.
Mungkin dia pernah lakukan sesuatu kepada orang lain di luar sana.
SEBUAH SIRI DOKUMENTARI NETFLIX
Ejen rahsia MI5…
digambarkan sebagai bahaya yang berterusan.
Dia kawal seluruh hidup saya.
Dia nak wanita itu miliknya seorang saja.
Dia tak boleh telefon polis.
Tapi itulah tanggungjawab kedutaan Amerika.
Mereka akan keluarkan awak daripada negara ini.
Siapa lelaki ini? Apa yang dia nak?
Dia nakkan wang.
- Dia nakkan seks. - Dia psikopat.
Dia hidup menyendiri. Tak bergaul dengan sesiapa.
Seperti mengejar hantu.
Dia mengawalnya di sebalik tabir.
…digelar "Pengawal Boneka."
Ini gambar ibu yang saya suka.
Ramai yang melihatnya berkata,
"Perangnya rambut awak ketika muda,"
dan saya kata, "Itu ibu saya."
Semasa membesar, kawan selalu kata, "Kalaulah ibu saya macam ibu awak."
"Saya harap ibu saya menyanyi dalam kereta dengan kami."
Ketika membeli-belah pun,
dia akan menyanyikan lagu yang kami nyanyikan.
Semua orang rasa dia hebat.
Ibu sangat baik hati dan prihatin.
Semua yang dia buat adalah demi kami.
Bersama ibu, saya manja dengan dia.
Saya suka sangat. Ayah nampak muda.
Sandra ialah cinta pertama saya.
Saya mengenali Sandra ketika berusia 14 tahun.
Kami berkahwin pada usia 20 tahun, kemudian Sophie dilahirkan.
Selamat hari jadi
Malangnya, masa berlalu, hubungan kami renggang, dan bercerai,
tapi kekal sebagai kawan rapat.
Kami sama-sama membesarkan anak-anak.
Ibu sangat muda semasa kenal ayah, dan ia tak bertahan lama.
Tak bermakna dengan orang lain pun begitu.
UMUR: 35-40 WANITA
Ibu saya mula bercinta dalam talian.
KOLEKSI GAMBAR
SUNTING
Saya ingat lagi ibu tunjuk profil dan gambarnya.
Awak terfikir, "Ini seperti iklan."
"Kami ada kerja baru jika awak nak."
"Seseorang untuk menyayangi ibu dan juga kami."
Ibu kadangkala ada beberapa kekasih.
Tiada seorang pun yang sesuai untuk dia.
UMUR 35-40 LELAKI
Tetapi, ada panggilan telefon pada satu malam.
Ia menjadi semakin kerap.
"Mak selalu bersembang dengan dia. Namanya David."
Dia bekerja di bahagian media,
dan menjual ruang iklan kepada syarikat besar.
David suka kereta.
Dia suka barang mahal.
Ibu tak pernah ada kereta baru.
Pertama kali melihat Audi biru baru ini, "Mewahnya."
Ibu rasa sangat seronok kerana dapat memilikinya.
Ibu dapat kereta itu dalam warna khas.
Dia akhirnya dapat sesuatu yang dia berhak.
David merancang untuk bawa kami bercuti di Sepanyol.
Saya sangat teruja sebab saya pernah pergi bercuti,
tapi tak pernah pergi ke Sepanyol.
Aku hidupkan lampu, TV…
Permulaan lawatan ini nampak normal.
Kami mendaftar masuk semua hotel yang sepatutnya.
Tapi selepas itu, kami hanya berada dalam kereta sepanjang masa, tak berhenti.
Hanya David yang memandu.
Mendengar lagu Duran Duran di sepanjang jalan.
Tapi aku takkan menangis Disebabkan semalam
Ada dunia yang biasa
Yang aku perlu cari…
Semasa melalui pemeriksaan pasport,
David berkelakuan pelik.
Dia tak mahu kami lihat pasportnya.
Saya minta nama keluarganya,
dan dia kata , "Oh, tak apa."
Saya seperti, "Apa? Kenapa sembunyikan nama akhir awak?"
"Apa masalahnya?"
Saya tak tahu apa yang berlaku. Saya tahu ia pelik.
Ia sampai ke tahap di mana David selalu bermalam di rumah,
dan dia tak pernah pergi.
Kami sedar dia semakin menjadi sebahagian daripada hidup kami.
Dia sering menyebut jumlah wang yang dia ada.
Dia selalu beritahu ibu tentang apa yang dia boleh belikan untuk ibu.
Dia kata dia selalu sibuk, seorang yang berkerjaya,
tapi dia selalu ada di rumah. Saya tak pernah nampak dia pergi kerja.
Dia seolah-olah menganggur.
Bagi saya, itu tak betul.
Jika dari awal saya dah sedar tentang David…
tak mungkin dia akan terus
bersama keluarga saya.
Jadi…
Siapa nama awak?
Nama saya John Atkinson.
Kita akan berbincang tentang waktu
sebelum semuanya berlaku.
Okey.
Semasa awak di universiti, kali pertama bertemu dia,
hidup awak berubah.
KOLEJ PERTANIAN HARPER ADAMS
Saya pelajar di kolej pertanian terbaik di England.
Tapi keadaan teruk ketika itu.
Pada awal tahun 90-an, seluruh negara sedar hakikat
bahawa Tentera Republikan Ireland telah mengisytiharkan perang.
Bom itu, 100 paun bahan letupan,
diletakkan dalam van di tepi jalan sempit.
Tentera Republikan Ireland mengakui melancarkan bom
ke halaman kediaman Perdana Menteri British.
Serpihan kaca berterbangan, semua mangsa berada dalam keadaan terkejut…
IRA memberi amaran bahawa serangan minggu ini
akan diikuti dengan lebih banyak pengeboman
selagi British terus menduduki sebahagian Ireland.
Ada pengganas di antara kami yang memasang bom bagi mengganggu hidup kami.
KOLEJ PERTANIAN HARPER ADAMS
Ada ramai warga Ireland di kolej,
dan kolej itu dalam pemerhatian atau disyaki
kerana ada pelajar menyeludup senjata kepada IRA.
Pelajar berusia 20 tahun dari Kolej Pertanian Harper Adams
telah ditahan polis.
Mereka temui dua senapang Kalashnikov, 100 butir peluru,
dan kesan lima jenis bahan letupan dalam keretanya.
Rasa aneh
bahawa pengganas ada di kalangan kami.
Selepas itu, tiba-tiba, seorang kawan Ireland saya bunuh diri.
Kenapa seseorang yang baik buat begitu?
Saya pergi ke pub.
…IRA.
Saya berbual dengan pelayan bar baru, Rob.
Saya kenal dia beberapa minggu lepas.
Saya beritahu Rob tentang kematian kawan saya dan dia kata,
"Awak rasa dia bunuh diri?"
"Kawan awak tak bunuh diri. IRA tembak dia."
"Dia nampak sesuatu."
"Apa yang kawan saya nampak?"
Dia kata, "Awak tahu cara buat bom, bukan?"
Saya kata, "Tidak."
"Bahan utamanya ialah baja dan diesel."
"Di mana ada baja dan diesel?"
"Ia digunakan di ladang."
"Pelajar di sini yang menyeludup senjata, awak rasa dia sendirian?"
"Mereka bekerja secara berkumpulan dan masih mencari orang baru.
Saya tanya, "Bagaimana awak tahu?"
"Saya bukan yang awak sangka. Ini cuma penyamaran."
"Saya ejen MI5."
Rob kata mereka perlukan seseorang dalam kolej
untuk mendedahkan kumpulan IRA ini.
"Kami dah lihat rekod awak, ia bersih. Kami akan gunakan awak."
Saya agak teruja.
Terlibat dalam membanteras pengganas?
Baiklah. Saya setuju.
Dia tanya, "Awak kerap bergaduh?"
Saya kata, "Saya tak bergaduh. Saya jauhi konflik."
Nampaknya saya perlukan latihan.
Rob tunjukkan saya cara menumbuk.
Selain daripada berlatih menumbuk,
Rob mengajar cara menerima tumbukan.
"Awak perlu boleh menerimanya dari mana-mana sudut."
Saya tak ingat berapa kali saya ditumbuk.
Saya rasa lega dapat lakukannya,
untuk lulus ujian itu.
Saya ditugaskan untuk menulis nombor plat semua kereta
di satu kawasan kampus, berhampiran stor baja nitrogen.
Kemudian Rob minta saya tulis senarai nama orang yang saya syak,
yang menggunakan baja itu.
Kawan serumah saya, Jim, dalam senarai itu.
Rob dan bosnya mengesyaki Jim.
"Jim ahli mereka."
Tanggapan bahawa Jim terlibat dengan IRA
mengejutkan dan sukar diterima,
tapi bukan mustahil.
Saya dan Jim tinggal serumah bersama Maria dan Sarah.
Sarah ialah kekasih saya.
Rob kata bosnya beritahu
yang rumah itu tak selamat lagi.
"Kita dalam bahaya. Kita kena pergi sekarang."
"Bukan hanya kita, tapi mereka juga."
Saya kata, "Awak nak mereka tahu macam saya?"
"Tak, terlalu berbahaya. Operasi ini boleh tergugat."
"Bagaimana nak suruh mereka ikut?"
"Awak perlu tipu untuk menyelamatkan nyawa mereka."
Saya dan Maria dipanggil ke pub sebab dia perlu beritahu kami sesuatu.
Kami diminta duduk,
dia mengaku menghidap barah, dan ia boleh membawa maut.
Memikirkan yang dia akan mati, ia sangat menyedihkan.
Bukan saja sebab dia kekasih saya, tapi dia juga seorang kawan.
Mereka sangat sedih.
Terutamanya Sarah.
Saya rasa sangat teruk
kerana memberitahu penipuan yang sangat menjijikkan.
Sememangnya perkara terburuk pernah saya buat.
Saya kata yang saya ada keinginan.
Mengembara ke seluruh negara, melihat semuanya semasa masih berpeluang.
Kekasih awak kata dia menghidap kanser.
Awak tanya, "Tiada rawatankah?"
"Tiada rawatan." "Awak pasti tiada apa-apa?"
Memikirkan segala kemungkinan yang ada.
Tapi, jika dia kata, "Saya hanya ada beberapa minggu lagi untuk hidup…"
awak nak menolak?
Walau apa cara pun Aku perlu cari…
Saya memang benci Duran Duran.
Rob memainkan "Ordinary World" tanpa henti.
Ia akan tamat.
Dia mainkan lagi. Ia tamat.
Dia mainkan lagi, sepanjang jalan.
Jika saya dengar beberapa baris lagu itu,
saya ingat kembali saat itu.
Hujan di Hari Khamis…
Saya, John, Rob, dan Maria bergerak dari bandar ke bandar
ke seluruh UK.
Setiap kali kami cuba ambil gambar dengan Rob,
dia yang akan ambilkan supaya dia tiada dalam gambar itu.
Seronok mengembara ke seluruh negara dengan kawan-kawan.
Tapi, awak akan sentiasa terfikirkan,
"Dia akan mati."
Penipuan itu teruk.
Apa pun, patut begitu kerana nyawa mereka dalam bahaya.
Penembak diburu
selepas polis ditembak dan cedera
semalam di Cheshire. Cawangan antipengganas Scotland Yard…
Sudah 10 hari dalam perjalanan
apabila Rob beritahu yang kami takkan dapat kembali ke kolej.
Ada sesuatu yang lebih serius.
Dia benarkan saya mendedahkan yang saya tak menghidap kanser.
Dia kata itu satu penipuan.
Rob kata, "Awak perlu tinggal di sini,
sebab awak terlibat dalam sesuatu
yang akan membahayakan awak dan keluarga."
Sarah tak suka dengan situasi itu.
"Boleh buktikan yang awak bekerja untuk MI5 dan sebab kami tak boleh balik?"
"Kenapa kami tak boleh balik?" Saya tanya banyak kali.
Tapi dia tahu jumlah wang dalam akaun bank saya,
dan tanah yang keluarga saya miliki.
Rob kata dia ada maklumat itu sebab dia bekerja untuk kerajaan.
Kami cuma perlu ikut arahan.
Ketika saya kembali ke kereta…
memikirkannya, ia keputusan penting,
sebab ia penting dengan apa yang berlaku.
Ia mengubah sepuluh tahun hidup saya selepas itu.
Hubungan saya dengan Sandra berubah dengan adanya David.
Kami semakin renggang.
Jika saya telefon, dia takkan jawab. Dia takkan balas mesej.
Aneh bagi saya.
Ibu tak keluar berjumpa kawan-kawannya lagi.
Dia cuma berbual dengan David.
Kami dah tiada masa keluarga.
Kami hidup secara berasingan.
Dia kerap marahkan kami.
Dia menjauhkan dirinya.
Kami anak-anaknya.
Saya tak tahu apa dah jadi kepadanya.
David belikan ibu saya gelang.
Suatu hari, ibu meluru, menjerit kepada saya.
David berada di belakangnya. Ibu kata, "Kamu curi gelang mak."
Saya kata, "Saya anak mak. Saya takkan curi daripada mak."
Kami sekeluarga rapat. Kami saling mempercayai.
Tiba-tiba, dia tak percayakan anaknya sendiri, di rumahnya.
Itu hanya permulaan.
David beritahu ayah saya, "Anak awak rahsiakan dia homoseksual."
Ayah tarik dan tanya saya.
Dia cakap, "Tak apa jadi homoseksual."
Saya kata, "Saya bukan begitu."
Jangan anggap orang sesuka hati,
tapi itulah yang David buat.
Ia buat ibu, ayah dan Jake sedih.
Ibu belikan saya kasut sekolah yang cantik…
dan saya pakai sehingga tumitnya haus.
David kata, "Saya akan baiki."
Apabila pulang, ada ketulan logam yang besar di bawahnya.
Saya kata, "Apa semua ini?"
Mereka kata, "Pakai ini sehinggalah awak pandai berjalan."
Saya pakai ke sekolah.
Semua orang memandang saya.
Pada usia itu, awak rasa malu.
Dia tahu, logam di kasut itu akan buat hidup saya sengsara.
Saya rasa seperti dikawal.
Saya pulang dari sekolah.
Saya sedar saya dikunci dari luar.
Pada awal ia berlaku, saya akan pergi dan pulang kemudian.
Ia terlalu kerap berlaku.
Dia ketuk pintu. Dia dikunci di luar rumah.
Ia bukan kesilapan. Ia disengajakan.
Saya menjerit, "Ada orang tak?"
David beritahu ibu saya, "Jangan jawab."
Saya ke pintu belakang.
Saya mengamuk.
Saya dengar ketukan kuat.
Saya pandang atas dan nampak kakak saya panik.
Dia tak pernah lihat saya begini, memukul pintu.
Saya suruh buka pintu. Saya nak ambil barang dan pergi.
Dia menangis. Dia kata, "Jangan pergi."
Saya kata, "Sophie, saya perlu pergi."
Apabila hati saya lebih tenang,
saya sedar semuanya bermula dengan kehadiran David.
"Kenapa ini berlaku? Kenapa ada orang nak buat begini?"
"Siapa dia? Apa yang dia nak?"
Rob berkata yang IRA mengekori kami, dan kami perlu terus bergerak.
Hari ini, pusat bandar Warrington menjadi sasaran keganasan IRA…
Dua hari selepas tinggalkan Warrington,
ada dua bom di tengah bandar.
Kami perlu berada jauh daripada tempat awam dan tidak dikesan.
Saya rasa teruk kerana tidak dapat berhubung
dengan keluarga dan kawan.
Itu merunsingkan saya.
Saya tahu mereka risau
sebab tiada siapa ada telefon bimbit pada ketika ini.
Kami dah lama tak dengar khabar Sarah, dan itu sangat aneh.
Jadi, saya telefon kolej Sarah.
Mereka kata, "Dia tiada dan kami tak tahu sebabnya."
Semasa di kolej, dia bekerja di ladang.
Peladang itu bimbang tentang apa yang terjadi kepada Sarah
kerana keretanya ditinggalkan kepada mereka.
Kemudian, saya mula risau
tentang apa yang berlaku.
Saya ingin saja menghubungi polis, kemudian telefon berbunyi.
Sarah telefon.
Saya lega mendengarnya, tapi dia agak aneh.
"Kami nak lawat dan jumpa ayah saja. Kami berempat."
Ayah saya bertanya tentang kehilangan saya.
MI5 risau yang ayah saya akan berhubung dengan orang yang salah
dan berpotensi memberi maklumat kepada IRA tanpa disedari.
Jadi, Rob nak kami melawat ibu bapa saya bagi meredakan kerisauan mereka.
Mereka tiba tengah malam.
Ini sangat aneh.
Itulah kali pertama kami bertemu Rob.
Rob berkeyakinan tinggi? Ya. Awak mungkin anggap dia berlagak.
Rob betul-betul minta supaya kami kekal dengan cerita rekaan ini.
Sarah tak begitu membantu.
Sekali lagi, sikap dia bukan begitu.
Saya beritahu yang saya menghidap barah hati dan inginkan
percutian dalam beberapa minggu terakhir hidup saya.
Saya petani.
Jika awak ada lembu, awak boleh bezakan lembu yang sakit
melalui cara lembu berjalan dan perwatakan lembu itu.
Ia terserlah.
Tak nampak itu padanya.
En. Smith tanya saya.
"Awak sakit teruk?"
Saya diam dan mula menggeletar.
Badannya menggeletar.
Dia nampak sangat takut.
Saya mungkin agak marah
dan tak percaya apa yang diberitahu.
Mereka tahu ada sesuatu yang tak kena.
Jadi, Rob tipu ibu bapa saya.
Dia kata, "Jangan risau."
Kami akan pulang ke kolej lagi dua minggu.
Selepas itu, mereka pergi dengan cepat.
Ucap selamat tinggal kepada keluarga,
dan saya tak tahu bila saya akan jumpa mereka lagi.
Menyedari ada sesuatu tak kena, saya patut halang mereka.
Bukan biar saja.
Saya menyesal tak menahan mereka.
Kami menunggu lagi beberapa minggu.
Sarah tak kembali ke kolej.
Pada saat itu, awak sedar awak perlu buat sesuatu.
Saya bayar kad kreditnya.
Boleh lihat jika dia berbelanja di Cheltenham, dia pernah ke sana.
Saya dapat idea.
Saya dapat jejak ke mana mereka pergi.
Saya menanda di peta, tarikh dan tempat mereka pergi.
KERETA SARAH DITINGGALKAN!
Kami tahu mereka ke seluruh negara,
dan mungkin akan ke selatan,
pada hari yang sama, pergi ke utara dan kembali semula.
Ia tak masuk akal.
Saya akan lihat penyata dan lihat jumlah perbelanjaan terbesar,
atau yang nampak menarik.
PAKAIAN LELAKI
Dia beli sut untuk lelaki yang bersama mereka.
Mereka tinggal di hotel dan tergesa-gesa pergi.
Sarah membelanjakan wang yang terlalu banyak.
Dia selalunya berjimat,
dan takkan berbelanja sewenang-wenangnya.
Kami risau dengan apa yang berlaku.
Kemudian Sarah telefon.
Dia kata…
"Saya perlu tangguhkan pengajian selama setahun,
sebab saya dah tak berminat dengan pertanian."
"Kesatuan Komersial, sebuah firma insurans,
menawarkan saya kerja dalam program latihan siswazah mereka,
dengan gaji £25,000 setahun."
Apabila dia tak nak kembali ke kolej,
kami tahu perkara ini sudah teruk.
Saya telefon Kesatuan Komersial, dan tiada tawaran kerja seperti itu.
Jumlah itu terlalu besar daripada apa yang mereka akan bayar
kepada pelatih baru.
Ia satu penipuan besar.
Semua ini tak normal.
Sarah tak menipu.
Saya tinggal di rumah dengan ibu dan David.
Saya rasa ibu saya sangat berbeza.
Jake sudah pergi dan tinggal dengan ayah,
dan saya tak bercakap dengan mereka.
Saya rasa terbiar.
Saya cuma menerima nasihat daripada David.
Saya ingat David kata ayah saya dah kecewakan ibu,
perkara yang ayah saya lakukan dulu,
perkara tentang perkahwinan dan perceraian mereka.
Rentetan situasi itu halus dan beransur-ansur.
David kata, "Kamu tak nak jumpa ayah kamu lagi, bukan?"
"Tak nak cakap dengan ayah lagi, bukan?"
"Tak nak cakap dengan ayah lagi. Tak nak jumpa ayah, bukan?"
"Kamu tak nak."
"Kamu tak mahu jumpa ayah kamu lagi, bukan?"
Setiap hari. Banyak kali sehari.
Akhirnya, saya mula memisahkan diri daripadanya.
Mark Clifton nama orang asing, bukan ayah saya.
Dia insan menakutkan yang akan menyakiti keluarga saya.
Selamat hari jadi
Saya selalu tulis surat dan hantar mesej kepada Sophie.
Selamat hari jadi, Sophie
Beritahu betapa saya sayang dan rindui dia.
Cuba untuk memperbetulkan keadaan.
Setiap kali mendapat surat, saya letak dalam sampul yang sama,
dan sampul itu bertajuk, "Penipuan daripada En. Mark Clifton."
Ia dilekatkan di papan kenyataan lama saya.
Kami tak bercakap selama dua tahun setengah.
Ia terbukti yang David dalang di sebalik semua ini,
tapi saya tak tahu sebabnya.
Saya terfikir, "Apa yang berlaku? Siapa lelaki ini?"
Saya cuba buat kajian setempat tentangnya, mencari di Internet.
Saya tahu namanya David Hendy.
Saya mencari dalam senarai tempatan.
Saya tak jumpa apa-apa.
Dia seperti hantu.
MELARIKAN DIRI SELAMA ENAM BULAN
Saya telefon polis.
Mereka kata Sarah lebih 18 tahun.
Dia wanita yang bebas untuk buat keputusan sendiri.
"Kenapa bazirkan masa polis?"
Saya terpaksa cari dia sendiri.
Saya tahu Sarah hilang.
Saya tahu dia mungkin bersama Robert.
Tapi di mana?
Saya perlu mencari tempat yang mereka mungkin tinggal di situ.
Tapi awak mengikut jejak, yang mungkin kabur.
Mungkin ada 100 tempat berbeza,
dan periksa setiap satu dan lihat jika mereka tinggal di sana.
"Helo. Ini Peter Smith."
"Helo?"
Helo? Selamat pagi.
"Boleh bantu saya?"
Boleh bantu saya?
"Saya mencari anak saya."
Nama dia Sarah.
"Selamat pagi. Saya ayah Sarah."
Nama saya Peter Smith.
"Saya mencari maklumat. Boleh bantu saya?"
Saya ada masalah.
"Saya cuba mengesan apa yang berlaku."
"Anak saya hilang."
Hilang.
Apabila tiba di rumah selamat, semua orang cemas, terutamanya Rob.
Rob dapat tahu yang ayah Sarah cuba mengesan kami.
Satu jejak menuju ke satu tempat, dan ke tempat yang lain.
Rumah ladang, bilik sewa, dan sebagainya.
Rob suruh saya keluar melihat kereta.
Saya perlu catat kereta apa yang diletakkan di tempat tertentu,
supaya pegawai atasannya boleh periksa nombor plat itu.
Ia perlu dilakukan mengikut peringkat.
Walaupun perkembangan di setiap peringkat ini perlahan,
lambat-laun ia akan berhasil.
Sarah dilihat keluar daripada rumah di Peterborough.
Saya kata, "Baik…
apa alamat rumah itu?"
Saya tak panggil. Saya tak buat bising.
Saya tak nak mereka tahu bahawa saya mencari mereka,
risau mereka akan lari.
Macam mana nak masuk rumah yang berkunci?
Awak berjalan ke belakang dan cari lubang.
Jika tiada lubang, awak perlu buat satu lubang.
Awak perlu langgar undang-undang
jika ingin mencari sesuatu.
Jika tidak, takkan temui apa-apa.
Rumah di Peterborough itu kosong,
kecuali satu bilik yang ada barang John dan Sarah.
Nampak seperti baru diletakkan di situ,
kemudian mereka harus cepat pergi.
Saya ambil satu nota di antara kertas.
"Saya ada berita baik untuk ayah."
"Kesatuan Komersial, sebuah syarikat insurans…"
"…menawarkan saya kerja dalam program latihan siswazah mereka,
dengan gaji £25,000 setahun."
Sangat mendukacitakan.
Itulah yang dia beritahu saya melalui telefon.
Mesej Sarah telah ditulis terlebih dahulu.
Pada masa itu, saya tahu ada seseorang yang memanipulasinya.
Saya tak boleh buktikan, tapi saya pasti ia Robert.
Kami berhenti di Sheffield di rumah selamat baru di Dorothy Road.
Rob kata rumah itu diawasi,
supaya MI5 boleh memantau keselamatan bangunan itu.
Saya terpaksa ubah penampilan.
Saya perlu berambut pendek,
dan ia mesti berwarna perang keputihan.
Rob beri arahan tegas untuk tidak dedahkan nama sebenar.
Jadi, nama saya Jamie.
PELAYAN ANDA
Saya diberitahu, "Jangan cerita tentang diri atau masa silam awak."
"Jangan bergaul rapat dengan orang sekeliling."
Sebagai penyamaran, Rob aturkan saya menjadi pelayan bar.
Saya bekerja di restoran atas nama Betty Smith.
Kehidupan seharian saya ialah bangun tidur, beli tiket bas,
bekerja syif enam atau lapan jam,
menunggu,
menaiki kereta sehingga 12 malam,
buat pengawasan, tidur, dan ulang semua itu.
Bangun, beli tiket bas, kerja syif, menunggu…
Tertekan selama berminggu-minggu.
Ada lima tembakan, dan dua mengenai polis.
Tiga orang mati dalam letupan.
Bangun, tiket bas…
Tak tahu apa yang berlaku.
…tunggu berjam-jam, memandu jauh…
Tak tahu siapa yang mengekori, risaukan apa yang berlaku.
Bangun…
Ada kematian lagi.
Perasaan dipendam terlalu banyak sehingga sentiasa tertekan.
Bangun, tiket bas.
Mangsa dibawa ke hospital setempat.
Kerja syif, menunggu, memandu jauh, tidur.
PENGGERA
Sama saja setiap hari.
- Bangun pagi. - Bangun…
David akan hantar pergi kerja.
- Saya kerja. - Tunggu.
Tunggu.
David akan jemput saya. Saya masuk tidur.
Saya akan bangun, dan yang sama berulang.
Berulang kali.
Saya bekerja sebagai pelatih pendandan rambut.
Saya perlu bayar sewa £300 setiap bulan,
walaupun saya cuma dapat 400 lebih saja.
Ibu dah mula kurang bersuara.
Ia mula menjadi, "Beri saya wang. Saya akan beri kepada ibu awak."
"Saya bayar sewa ibu awak."
Saya ada £10,000 dalam akaun simpanan…
dan apabila dia dapat tahu, dia mula ketawa.
Dia rasa sangat…
bangga dengan dirinya.
David meyakinkan saya untuk ke bank dan menipu,
dan kata saya nak ambil wang untuk beli kereta pertama saya.
Saya keluarkan wang. Ia dalam sampul. Saya beri kepada David.
Saya tak tahu apa jadi dengan duit itu.
Satu malam selepas kerja, David tak datang menjemput saya.
Apabila kami berbual menerusi telefon pagi itu,
saya kata tak patut begitu.
Saya kata, "Janganlah buat begitu."
"Jangan tinggalkan saya di tempat kerja
dan biar tidur di atas lantai."
Saya perlu pergi demi kesihatan sendiri.
Saya minta maaf kepada ibu. Saya tak nak ada di sana lagi.
Selepas hidup sendiri selama setahun,
saya berhubung semula dengan Jake dan ayah.
Saya masuk ke dapur, Sophie berdiri di situ dan…
Kami berdua berpelukan dan menangis.
Tak sangka betapa cepatnya awak lupakan masalah lalu kerana kasih sayang.
Semasa pergi, saya mula faham apa yang dia buat.
Saya rasa ia untuk menghalau saya.
Ibu hanya milik dia seorang.
JANUARI 2014
Pada tahun 2014, dua tahun selepas mereka mula bercinta,
ibu dan David tinggalkan rumah.
Tiada siapa tahu ke mana mereka pergi.
Semasa Sandra pergi, saya tak sangka
itu kali terakhir saya dan anak-anak akan jumpa dia.
Saya pergi ke rumah itu, untuk mengemas dan menjualnya.
Saya sangat terkejut melihat bilik tidur utama,
ada mangga yang sangat besar.
Ia mangga untuk mengunci luar garaj atau lokap.
Pintu akan ranap dulu sebelum kunci.
Ia untuk mengawal seseorang keluar masuk bilik itu.
Ada akhbar, meliputi seluruh tingkap.
Jadi, tiada siapa yang dapat melihat apa-apa di dalam bilik ini.
Saya rasa ia sangat membimbangkan dan jahat
kerana dia sanggup,
menutup dalaman rumah daripada luar,
dan, menggunakan kunci seteguh itu dalam rumah.
Saya terkejut dengan surat-surat di rumah itu.
Ada banyak bil dan surat merah amaran terakhir
serta perintah hadir ke mahkamah.
TINDAKAN SEGERA DIPERLUKAN
Ada banyak surat di sini.
Bil daripada syarikat elektrik, syarikat telefon,
daripada majlis tempatan.
Saman tempat letak kereta, kredit cukai, di mana mereka nak wang.
Butiran kad kredit, saman tempat letak kereta lagi.
Ini pula tentang syarikat gadai janji.
Dah berbulan pinjaman itu tak dibayar.
Wah.
Sandra tiada overdraf atau kad kredit sebelum itu.
Keadaan kewangan yang teruk ini,
bagi saya, disebabkan oleh David.
Kereta yang dipandu oleh ibu kamu dan David.
Pembiayaan kereta itu tak dibayar.
Kereta itu bernilai £35,000. Sangat mahal.
Kereta itu hadiah untuk ibu saya, tapi dibiayai atas nama ibu.
Memberi kereta kepadanya untuk dia bayar.
Dia selalu beritahu yang dia hidup mewah,
membeli kereta mewah, memiliki jam tangan mahal.
Melihat semua ini, ia palsu saja.
Saya terus menyelidik.
Saya dah cuba cari, tapi saya berusaha lebih lagi.
Saya masih tak jumpa apa-apa.
Kemudian saya ada idea
untuk taip perkataan "David Hendy penipu."
Muncul laman web yang menggambarkan lelaki dengan nama itu,
tapi juga atas nama Robert Freegard.
"Penipu yang musnahkan hidup saya."
"Polis melabel dia jahat di tahapnya yang tersendiri."
"Robert Freegard, 'Pengawal Boneka',
seperti yang digelar oleh tabloid British."
"Menyamar sebagai ejen ala James bond, Freegard telah menipu
wang hampir $2 juta daripada mangsa."
Kemudian saya klik "imej".
IMEJ
David Hendy ialah Robert Freegard.
Orang yang sama.
Sangat mengejutkan. Jenayah yang dia lakukan sangat teruk.
Lelaki ini bersama keluarga saya, dan kami tak kenal dia.
TIPU DAYA
PERANGKAP
JAHAT